Kennel Mehtäpirun - 2013
Edy (Kinghill's Burn In Flames) astui Elsan (Crazy Cowboy's No One Else). Astutus onnistui erinomaisesti. Pentujen odotetaan syntyvän helmikuun puolessa välissä. Lisätietoja pennuista Sonjalta, 045 657 3307 tai mehtapirun(a)gmail.com
Mehtäpirun Chili-pentueen tytöt täyttävät 1 vuoden. Onnea Elmalle, Filalle, Valmalle ja Martalle!
Elsalla alkoi juoksu. Elsa (Crazy Cowboy's No One Else) astutetaan tästä juoksusta. Pentueen isänä on Edy (Kinghill's Burn In Flames). Lisätietoja täältä.
Halla osallistui Kinkkukisaan. Tuloksena AJOK-0. Kompastuskiveksi muodostui talven ensimmäinen puuterilumikeli, n. 25 cm.
Halla osallistui Susirajan Pamaukseen. Tuloksena AJOK-3. Päivän pisteet kertyivät ensimmäisen erän täyden 120 minuutin ajolla.
Esko ja Elsa osallistuivat Jyväskylän näyttelyyn tyttäriensä Martan ja Valman kanssa. Esko oli VAL-ERI ja Elsa AVO-EH AVK3. Martta oli JUN-ERI JUK4 SA ja Valma JUN-EH. Tuomarina Tino Pehar Kroatiasta.
Halla osallistui ajokokeeseen. Tuloksena AJOK-2. Koepäivän päätteeksi Hallalle maistui vielä leikki kääpiöpinsereiden kanssa.
Mehtäpirun Idän-pentue täyttää tänään puoli vuotta! Pentujen omistajat ovat pääasiassa tyytyväisiä koiriinsa ja pennut ovat saaneet paljon kehuja luonteistaan, rakenteistaan ja tiiviistä tassuistaan. Useampi pentu on jo syttynyt ajamaankin; ensimmäiset pennut ajoivat jänistä jo ennen neljän kuukauden ikää. Hyvien ajojen ansiosta yhdelle pennuista on ehditty ampua jo kaksi jänistä.
Hilla osallistui ajokokeeseen. Tuloksena AJOK-3.
Halla osallistui toiseen ajokokeeseensa. Tuloksena AJOK-1.
Halla osallistui ensimmäiseen ajokokeeseensa. Tuloksena AJOK-3.
Esko täytti 4 vuotta.
Martalla alkoi ensimmäinen juoksu.
Mehtäpirun Chili Cheyenne "Martta" ja Mehtäpirun Chili Jalapeno "Valma" osallistuivat ensimmäisen kerran näyttelyyn. Myös Elsa-emä oli mukana näyttelyssä. Ensimmäisen näyttelypäivän tuomari kehui molemman tytön luonnetta. Myös Elsa sai maininnan ystävällisestä luonteestaan. Toisena päivänä molemmat tytöt saivat KP:n eli kunniapalkinnon.
Viimeksi kuluneen puolentoista viikon aikana pennut ovat lähteneet uusiin koteihinsa, ja meille jääneet pennut siirtyivät tänään syntymäkodistaan eli pennutustilasta ulkotarhaan. Lisää blogista.
Pentujen luovutus on alkanut. Ensimmäinen pentu lähti uuteen kotiinsa keskiviikkona ja toinen tänään. Viikonlopun aikana lähtee suurin osa lopuista pennuista. Pennut vaikuttavat kotiutuneen uusiin koteihinsa mukavasti - pitkistä automatkoista huolimatta.
Eläinlääkäri sirutti ja tarkasti pennut. Kattavassa terveystarkastuksessa ei ollut huomautettavaa yhdenkään pennun kohdalla. Pennut on nyt rekisteröity ja rekisteripaperit saadaan pentujen luovutukseen mennessä.
Pennut ovat saaneet nyt toisen kolmipäiväisen matokuurin. Jokainen kasvaa kovaa vauhtia ja voi hyvin.
Pennut ulkoilivat ensimmäisen kerran. Koiramökistä takatarhaan johtava kulkuliuska ei tuottanut ongelmia yhdellekään pennulle, vaan kaikki kulkivat ulos ja sisään todella reippaasti.
Elsalla alkoi juoksu. Elsaa ei astuteta tästä juoksusta.
Pennut söivät ensimmäistä kertaa kiinteää ruokaa. Ensimmäinen madotuskin on jo annettu pennuille.
Esko (Iitin Tiltun Ritari Retee) kävi Outokummun näyttelyssä. Tuloksena AVO-ERI, PU1, SERT, VSP ja Suomen Muotovalion (FI MVA) arvo. Tuomarina Cindy Pettersson Ruotsista.
Hilla synnytti ison katraan pentuja. Pentuja syntyi 12, joista 11 jäi elävien kirjoihin. Pennuista 7 on narttuja ja 4 uroksia. Pennut ovat ainakin toistaiseksi hyvin elinvoimaisen oloisia. Viikonlopun jälkeen, kun kriittisimmät ensipäivät ovat ohi, näemme, miten pennut alkavat kehittyä. Sen jälkeen olemme yhteydessä pennunvaraajiin. Lisää blogista.
Hillan lämpö on pudonnut 37 asteen tuntumaan. Pentujen syntymä alkaa lähestyä. Hillan muodonmuutos on ollut aika raju, kun vertaa kuvaa ennen astutusta ja nyt, kun Hilla on viimeisillään.
Hillan astuttamisesta on kulunut 57 vrk. Olo alkaa olla tukalahko, painoa on tullut astutushetkestä lisää jo 8 kg. Lisää blogista.
Hilla ultrattiin. Pentuja tulossa! :) Varauksia on jo melko hyvin, mutta uusiakin otetaan vielä vastaan. Lisää blogista.
Hillan ataksiatulos valmistui, tulos: ataksia normaali.
Joensuun seudulle jääneet Mehtäpirun Chili-pennut kävivät joukolla ensimmäisessä rokotuksessa. Vauhti oli kova ja pennut todella reippaita.
Manu (FI KVA Manu) astui Hillan (FI KVA Hilla). Astutus onnistui erinomaisesti. Pentujen odotetaan syntyvän huhtikuun puolessa välissä. Lisätietoja pennuista Kari-Jussilta, 0500 758 294 tai mehtapirun(a)gmail.com
Mehtäpirun Chili Habanero "Elma" ja Mehtäpirun Chili Jalapeno "Valma" lähtivät uusiin koteihinsa. Molemmat muuttivat Joensuun Kiihtelysvaaraan.
Hillalla alkoi juoksu. FI KVA Hilla astutetaan tästä juoksusta. Tulevan pentueen isänä on FI KVA Manu. Lisätietoja kohdasta "Pentuja".
Mehtäpirun Chili Cheyenne "Martta" ja Mehtäpirun Chili Cayenne "Fila" lähtivät uusiin koteihinsa. Martta muutti Ylämyllylle ja Fila Imatralle.
Pennut jaksavat touhuta päivä päivältä enemmän. Kodinhoitohuone, jossa pennut syntyivät ja jossa ne viettivät ensimmäiset viikkonsa, ei riitä enää niille. Ensin pennut tulivat portin läpi keittiöön. Sen jälkeen ne kiipesivät kodinhoitohuoneen ja keittiön väliseen oviaukkoon laitetun 20-senttisen pahvin yli. Nyt porttiin on kiinnitetty pleksi, joka estää pentujen tunkeutumisen portin läpi. Pennut pääsevät nyt valvotusti käymään useamman kerran päivässä myös muualla talossa ja aina, kun portti aukeaa, kiitää neljä reipasta tyttöä vauhdilla läpi keittiön kohti muita huoneita. Kaikki pennut ovat rohkeita ja seikkailunhaluisia. Ihmisiä ne tuntuvat rakastavan yli kaiken. Pennuilla on käynyt edelleen ihailijoita lähes joka päivä. Pennut ovat ehtineet tutustua jo monenikäisiin ihmisiin: nuorin on ollut 3 kuukauden ikäinen vauva ja vanhimmat jo reippaasti eläkeiän ylittäneitä.
Hallalla alkoi juoksu. Myös Hillalla on oireita lähestyvästä juoksusta. FI KVA Hilla astutetaan tulevasta juoksusta. Pentueen isänä on FI KVA Manu. Lisätietoja kohdasta "Pentuja".
Pennut kasvavat ja kehittyvät kovaa vauhtia. Pennut osaavat tehdä pissit pissialustalle - hoksasivat jutun juonen samantien, kun pissialustat laitettiin paikoilleen. Suurin ongelma tällä hetkellä on löytää eroja pentujen kesken. Pennut ovat todella "tasalaatuisia". Pennuilla on käynyt vieraita joka päivä siitä lähtien, kun täyttivät kolme viikkoa. Pennut ovat tosi reippaita ja avoimia kaikkia ihmisiä kohtaan. Rakastavia koteja on tarjolla jo muutama. Lopullinen päätös pentujen uusista kodeista tehdään parin viikon kuluttua.